Vyf sterf op Wes-Kaapse paaie | Maroela Media
Argieffoto van 'n ongelukstoneel
Vyf mense is die afgelope naweek in padongelukke in die Wes-Kaap dood.
Al-Ameen Kafaar, woordvoerder van die provinsiale departement van vervoer, het in 'n verklaring gesê 'n voetganger is Klapmuts dood terwyl 'n bestuurder en twee passasiers dood is na 'n ongeluk in Caledon. Nog 'n persoon is dood in 'n ongeluk in Clanwilliam.
Volgens Kafaar was daar die naweek verskeie padblokkades op die provinsie se paaie en is 3 027 motors van die pad af getrek. "Altesame 1 342 bestuurders is vir dronkbestuur getoets en 18 bestuurders het positief getoets en is in hegtenis geneem," het hy gesê.
"Die hoogste lesing is in Mosselbaai aangeteken. Die lesing was 1,29mg/1 000ml, wat vyf keer hoër is as die wettige perk van 0,24mg/1 000ml." Kafaar het gesê 523 spoedoortredings is aangeteken. 'n Motoris is teen 186km/h in 'n 120km/h-sone betrap op die N1 in Brackenfell.